b'\n_START_ARTICLE_\nBeli topol\n_START_SECTION_\nOpis\n_START_PARAGRAPH_\nBeli topol je do 30 metrov visoko drevo z ravnim deblom, ki je pokrito s sivo do sivkasto zeleno skorjo, ki je pri odraslih drevesih razpokana. Listi so jaj\xc4\x8dasti ali elipsasti in so polno razviti topo ali redko nazob\xc4\x8dani. Mladi listi so trikotno ali dlanasto deljeni. Po zgornji strani so temno zelene barve, na spodnji pa sive barve. _NEWLINE_Mo\xc5\xa1ki cvetovi so dolge, valjaste in vise\xc4\x8de ma\xc4\x8dice s 7 do 10 pra\xc5\xa1niki in sprva \xc5\xa1krlatne, kasneje pa rumene pra\xc5\xa1nice, \xc5\xbeenski pa so kraj\xc5\xa1i in imajo rde\xc4\x8de brazde. Iz \xc5\xbeenskih cvetov se razvijejo gladki glavi\xc4\x8dasti plodovi._NEWLINE_Les je mehak in se uporablja za izdelavo pohi\xc5\xa1tva in zabojev.\n_START_SECTION_\nRaz\xc5\xa1irjenost\n_START_PARAGRAPH_\nBeli topol je raz\xc5\xa1irjen v srednji in ju\xc5\xbeni Evropi vse do zahodne Azije in v Severni Afriki. Uspeva na apnen\xc4\x8dastih tleh in je odporen na su\xc5\xa1o._NEWLINE_Raz\xc5\xa1irja se s semeni, potaknjenci in s stranskimi koreninskimi poganjki.'